René Charbonneau

René Charbonneau (ca. 1643―1727) var en fransk katolsk sykepleiemisjonær i Siam på 1600-tallet. Han var legbror i Det parisiske ytremisjonsselskap. Han var den første medisinermisjonær i landet, og ankom Siam i 1677.Journal of the Siam Society – Thailand – v.1-2 1904-1905, s. 147

René Charbonneau virket først for den siamesiske kong Narai som arkitekt, og bygde et fort av tre ved landets grense mot Pegu.George Sale: An Universal History: From the Earliest Accounts to the Present Time, s. 280 

I 1681 eller 1682 utnevnte kong Narai, som ønsket å motvirke nederlendernes og engelskmennenes fremstøt, broder René Charbonneau til guvernør for øya Phuket. Dette embedet hadde han til 1685.Abu Talib: New Terrains in Southeast Asian History, s. 294 Phuket var allerede da tillagt stor betydning på grunn av sin produksjon av tinn. Charbonneau hadde fått ordre fra kong Narai om å tillate skip fra alle land å handle fritt på Phuket.Abu Talib: New Terrains in Southeast Asian History, s. 294 I 1686 ble Charbonneau avløst som guvernør av Sieur de Billy, tidligere maître d'hôtel for den franske ambassadør til Siam, Chevalier de Chaumont.Smithies, 2002, s. 50

Charbonneau var også sykepleier ved det franske hospitalet som var blitt grunnlagt i 1669 i Ayutthaya av de katolske biskopene Lambert og Pallu, med fader Lano som sjefslege. Hospitalet kunne behandle 200-300 pasienter på én gang.Somrat Charuluxananana og Vilai Chentanez: «History and Evolution of Western Medicine in Thailand», i Asian Biomedicine Vol. 1 No. 1 June 2007, s. 98 

Referanser

Litteratur
 Michael Smithies: Three Military Accounts of the 1688 "Revolution" in Siam, Itineria Asiatica, Orchid Press, Bangkok, 2002 ISBN 9745240052

Kategori:Franske medlemmer av Det parisiske misjonsselskap
Kategori:Franske misjonærer
Kategori:Katolske misjonærer
Kategori:Misjonærer i Thailand